Antirrhium
Antirrhium (Neograece: Αντίρριο) est pristinus demus et portus regionis Graeciae Occidentalis ad Sinum Corinthium situs. Nomen "exadversum Rhium" valet, quae urbs in Peloponneso in contraria Sinus Corinthii ripa sita est.

Ex adminstratione reformata anni 2001 (vide: Libellus Callicratis) pars est regionalis Elis unitatis in regione Graecia Occidentali et unitas popularis (Δημοτική Ενότητα Αντιρρίου) Naupactiae demi.

Vicus in terrae lingua sita est, quae Sinum Patrensem a Sinu Corinthio separat. Ab anno 2004 pons 2.2 chiliometrorum (Pons Charilaus Tricupes; Graece publice Γέφυρα Χαρίλαος Τρικούπης, vulgo Γέφυρα Ρίου-Αντιρρίου) Antirrhium cum Rhio et ideo continentem Graeciae cum Peloponneso coniungit.
Antirrhium nunc ad autoviam 5/E55 iacet, fere 10 km ab Patris et fere 209 km ab Athenis distans. Via GR-48/E65 Antirrhium cum Amphissa coniungit.

Historia 
Antiquitate locus, qui ad Acarnaniam regionem pertinuit, ab urbe Molycria (Μολύκρεια/Μολυκρία) Molycrium Rhium vocatum est. Prope sunt etiam reliquiae urbis Macyniae. Turcis regnantibus locus propter fretum "Parvae Dardanellae" (Μικρά Δαρδανέλια) appellatus est.

Urbs natura loci in bellis magni momenti erat. Inde post Naupliam a Baiazethe II deletam (1499) Antirrhio pharus aedifictus est. Anno 1532 ab Andrea Auria duce copiarum Christianarum a fundamentis disiectus, anno 1669 a Francisco Morosini renovatus, pace Carlovicia icta rurus deletus et demum a Turcis denuo erectus est. His diebus exstat pharus (anni 1880) 9,5 metrorum in altitudinem et castrum.

Notae

Nexus externi 
 Popularis unitas Antirrhii apud antirio.gov.gr
 Nauplia apud nafpaktos.gr
 - Pharus apud auf qsl.net
 GTP - Antirrhium apud gtp.gr
 GTP - Popularis unitas Antirrhii apud gtp.gr

Loci habitati Graeciae Occidentalis
Aetoloacarnania